آمریکا انرژی ناظیرلیگی‌نین اؤلکه‌نین نفت ذخیره لری نین حجمینه دایر آچیقلادیغی راپور بورسارلادا شوک افکتی دوغوردو. راپوردا آمریکا-نین نفت ذخیره لری‌نین هفته عرضینده 2،5 میلیون بوشقا آزالدیغی قئید اولونور. متخصصلر ذخیره لرین 2،2 میلیون، آمریکا نفت انستیتوتو ایسه 2،7 میلیون بوشقا آزالاجاغینی تخمین ائدیردی. نفت ذخیره لرینین آزالماسی هم آمریکا ایقتیصادیاتی‌نین خاریج‌دن نفت آلیجی‌لیق قابیلیتی‌نین آشاغی دوشمه‌سی، هم بازارا علاوه حجمده نفت داخیل اولماسی دئمک‌دیر. بو عامل‌لر بورسالاردا "قارا قیزیل"ین قیمتینه منفی تأثیر گؤستریر.
دونن کئچیریلن حراج لاردا "برنت" مارکا‌لی نفتین ماکسیموم قیمتی 46،18 دو‌لار اولوب، آمریکا انرژی ناظیرلیگی‌نین راپوروندان سونرا ایسه قیمت‌لر 44،48 دو‌لار حدی‌نه‌ده‌ک ائندی. غربی تگزاس نفتی ایسه 43،78 دو‌لارلیق ماکسیموم نتیجه گؤستردیک‌دن سونرا 42،19 دو‌لار حدینه دوشوب. بو، اؤتن ایلین نوامبر آیین‌دان سونرا ان اوجوز قیمت‌دیر.
